**APSTIPRINĀTS**

**Valsts darba inspekcijas**

**Publisko iepirkumu komisijas**

**2018.gada 5.decembra sēdē**

**protokols Nr. 2**

**Valsts darba inspekcijas**

**iepirkuma**

**“Autostāvvietu pakalpojumi Rīgā”**

NOLIKUMS

**(iepirkuma identifikācijas numurs – LM VDI 2018/20 )**

Rīgā, 2018

Satura rādītājs

[I VISPĀRĪGĀ INFORMĀCIJA 3](#_Toc504131690)

[II piedāvājuma iesniegšanas vieta, datums, laiks un kārtība 4](#_Toc504131691)

[III Prasības piedāvājuma noformējumam un iesniegšanai 4](#_Toc504131692)

[IV PRETENDENTU IZSLĒGŠANAS NOSACĪJUMI 5](#_Toc504131693)

[V Pretendenta kvalifikācijas prasības un iesniedzamie dokumenti 5](#_Toc504131694)

[VI Piedāvājumu vērtēšana un izvēles kritēriji 6](#_Toc504131695)

[VII IEPIRKUMA REZULTĀTU IZZIŅOŠANA UN līguma slēgšana 7](#_Toc504131696)

[VIII PIELIKUMI 7](#_Toc504131697)

[Pieteikums par piedalīšanos iepirkumā 8](#_Toc504131698)

[Tehniskā specifikācija UN TEHNISKAIS PIEDĀVĀJUMS 9](#_Toc504131699)

[Finanšu piedāvājums 10](#_Toc504131700)

[APAKŠUZŅĒMĒJU SARAKSTS 11](#_Toc504131701)

[LĪGUMA projekts 12](#_Toc504131702)

# I VISPĀRĪGĀ INFORMĀCIJA

1. IEPIRKUMA IDENTIFIKĀCIJAS NUMURS
   1. Iepirkums LM VDI 2018/20 “Autostāvvietu pakalpojumi Rīgā” (turpmāk – iepirkums).
   2. Iepirkuma metode: saskaņā ar Publisko iepirkumu likuma (turpmāk – PIL) 9.pantu.
   3. CPV KODS: 63712400-7 (Autostāvvietu ekspluatācija)
2. PASŪTĪTĀJS
   1. Pasūtītājs ir Valsts darba inspekcija (turpmāk – Pasūtītājs), adrese: Kr. Valdemāra iela 38 k-1, Rīga, LV-1010, tālr. 67021724, fakss 67021718, reģistrācijas Nr.90000032077.
   2. Iepirkumu organizē ar Valsts darba inspekcijas (turpmāk-VDI) direktora rīkojumu apstiprināta Publisko iepirkumu komisija (turpmāk – Komisija).
3. PASŪTĪTĀJA KONTAKTPERSONA
   1. Pasūtītāja kontaktpersona ir VDI Finanšu un administratīvās nodaļas vadošā eksperte Anna Sauša, tālr. 67021724, e-pasts [Anna.Sausa@vdi.gov.lv](mailto:Anna.Sausa@vdi.gov.lv).
   2. Rakstiski skaidrojumu pieprasījumu par iepirkuma noteikumiem ieinteresētā persona var nosūtīt pa faksu 67021718 vai uz e-pastu: [Andra.Auzina@vdi.gov.lv](mailto:Andra.Auzina@vdi.gov.lv), adresējot Komisijas priekšsēdētājai Andrai Auziņai.
   3. Informācijas apmaiņa starp Pasūtītāju un piegādātājiem vai pretendentiem (turpmāk – Pretendents/i) notiek rakstveidā pa pastu, pa faksu vai elektroniski, izmantojot kontaktpersonas elektronisko pasta adresi.
4. IEPIRKUMA PRIEKŠMETS
   1. Autostāvvietu pakalpojumi 6 (sešiem) transportlīdzekļiem, tajā skaitā 1 (vienam) mikroautobusam, Rīgas teritorijā, kas atbilst tehniskajai specifikācijai (2.pielikums).
   2. Plānotā iepirkuma summa ir līdz 19830,00 EUR (deviņpadsmit tūkstoši astoņi simti trīsdesmit *euro* un 00 centi) bez pievienotās vērtības nodokļa.
5. Līguma izpildes laiks un vieta
   1. Līguma izpildes laiks ir no 2019.gada februāra līdz 2024.gada janvārim (prognoze, mainoties apstākļiem, termiņi var mainīties).
   2. Līguma izpildes vieta – Latvijas Republika, Rīga.
6. IEPIRKUMA NOTEIKUMI
   1. Par Pretendentu var būt jebkura atbilstoši normatīvo aktu prasībām reģistrēta juridiskā vai fiziskā persona vai fizisko un juridisko personu apvienība jebkurā to kombinācijā (turpmāk – Piegādātāju apvienība), kura atbilst nolikuma prasībām un ir iesniegusi visus dokumentus atbilstoši nolikuma prasībām. Piegādātāju apvienības gadījumā katru tās dalībnieku pārstāv fiziskā persona ar attiecīgām paraksta tiesībām. Piegādātāju apvienība izvirza vienu tās dalībnieku, kurš piegādātāju vārdā ir pilnvarots parakstīt visu šī iepirkuma dokumentāciju.
   2. Paziņojumu par iepirkumu publicē atbilstoši PIL 9. panta sestajai daļai un Ministru kabineta 2017. gada 28. februāra noteikumiem Nr.103 “Publisko iepirkumu paziņojumi un to sagatavošanas kārtība”. Nolikumu ar visiem tā pielikumiem ievieto interneta mājaslapas [www.vdi.gov.lv](http://www.vdi.gov.lv) sadaļas „Iepirkumi” apakšsadaļā „Nolikums”.
   3. Ar iepirkuma nolikumu un tā pielikumiem (papīra formātā) var iepazīties no pirmdienas līdz ceturtdienai no pl.8:00 līdz pl.12:30 un no pl.13:00 līdz pl.17:00, piektdienās no pl.8:00 līdz pl.12:30 un no pl.13:00 līdz pl.14:30 Pasūtītāja telpās Kr. Valdemāra ielā 38 k-1, Rīgā, iepriekš sazinoties ar nolikuma 3.1.punktā norādīto kontaktpersonu.
   4. Ja Pretendents laikus pieprasīs papildu informāciju par nolikumā iekļautajām prasībām, Pasūtītājs to sniegs triju darbdienu laikā, bet ne vēlāk kā četras dienas pirms nolikuma 7. punktā noteiktā piedāvājumu iesniegšanas termiņa beigām. Papildu informācija tiks nosūtīta Pretendentam, kas uzdevis jautājumu, un vienlaikus ievietota nolikuma 6.2.apakšpunktā minētajā mājaslapā.
   5. Visiem Pretendentiem iepirkumā tiek piemēroti vienādi noteikumi.

# II piedāvājuma iesniegšanas vieta, datums, laiks un kārtība

1. Piedāvājumi jāiesniedz **līdz 2018.gada 17.decembrim plkst. 11:00** Kr.Valdemāra ielā 38 k-1, Rīgā, darba laiks no pirmdienas līdz ceturtdienai no pl.8:00 līdz pl.12:00 un no pl.12:30 līdz pl.17:00, piektdienās no pl.8:00 līdz pl.12:00 un no pl.12:30 līdz pl.14:30, personīgi 313. kab. (lietvedība) vai nosūtot pa pastu. Pasta sūtījumam jābūt nogādātam šajā punktā norādītajā adresē līdz minētajam termiņam.
2. Piedāvājumi pēc 7. punktā norādītā iesniegšanas termiņa netiks pieņemti un pa pastu saņemtie piedāvājumi tiks nosūtīti atpakaļ Pretendentam neatvērtā veidā.
3. Pretendenta piedāvājuma iesniegšana nozīmē iepirkuma nolikuma noteikumu pieņemšanu, apņemšanos tos ievērot un veikt pieprasītos pakalpojumus atbilstoši visām nolikuma prasībām.
4. Pirms nolikuma 7. punktā noteiktā piedāvājuma iesniegšanas termiņa beigām Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību šajā iepirkumā.
5. Pirms nolikuma 7. punktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām), un uz tā ir jābūt norādei, ka tie ir sākotnējā piedāvājuma grozījumi. Pēc piedāvājuma iesniegšanas termiņa beigām Pretendents nevar grozīt piedāvājumu.
6. Piedāvājumu atvēršanai tiek sasaukta Komisijas sēde.

# III Prasības piedāvājuma noformējumam un iesniegšanai

1. Pretendents sagatavo un iesniedz piedāvājumu datorsalikumā saskaņā ar šajā nolikumā izvirzītajām prasībām.
2. Piedāvājums iesniedzams aizlīmētā iepakojumā, uz kura jānorāda:
   1. Pasūtītāja nosaukums un adrese;
   2. Pretendenta nosaukums un adrese, reģistrācijas numurs, kontaktpersona, kontakttālrunis, e-pasta adrese un faksa numurs;
   3. atzīme ”Autostāvvietu pakalpojumi Rīgā” (iepirkuma identifikācijas numurs – LM VDI 2018/20). Neatvērt līdz 2018.gada 17.decembrim plkst. 11:00.”
3. Uz piedāvājuma titullapas jābūt norādei:
   1. atzīme “Autostāvvietu pakalpojumi Rīgā”;
   2. Pretendenta nosaukums un adrese, datums.
4. Piedāvājuma sākumā aiz titullapas ir jābūt satura rādītājam, pēc kā pievienoti visi pārējie piedāvājumā iekļaujamie dokumenti.
5. Piedāvājumu paraksta Pretendentu pārstāvēt tiesīga vai Pretendenta pilnvarota persona. Ja piedāvājumā iekļauto dokumentāciju paraksta Pretendenta pilnvarota persona, piedāvājumam pievieno paraksta tiesīgās personas izdotu pilnvaru vai normatīvajos tiesību aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju apliecinājumu ar parakstu apstiprina Pretendenta paraksta tiesīgā persona vai tās pilnvarota persona.
6. Piedāvājumu veido četras daļas:
   1. pieteikums par piedalīšanos iepirkumā;
   2. Pretendenta atlases dokumenti;
   3. finanšu piedāvājums;
   4. tehniskais piedāvājums.
7. Visas piedāvājuma daļas Pretendents noformē un iesniedz vienā iesietā sējumā.
8. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapaspuses cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu apliecina Pretendenta pārstāvis.
9. Piedāvājumam jābūt latviešu valodā. Gadījumā, ja piedāvājumā iekļautais dokuments ir svešvalodā, tam jāpievieno tulkojums valsts valodā, kas noformēts atbilstoši Ministru kabineta (turpmāk - MK) 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
10. Ja Pretendents iesniedz dokumentu kopijas, Pretendents tās apliecina spēkā esošajos normatīvajos aktos noteiktajā kārtībā.
11. Ja Komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu.
12. Iesniegtie piedāvājumi ir Pasūtītāja īpašums un netiek atdoti atpakaļ Pretendentam.
13. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.
14. Pretendents var iesniegt tikai vienu piedāvājuma variantu.

# IV PRETENDENTU IZSLĒGŠANAS NOSACĪJUMI

1. Pretendents tiks izslēgts no dalības iepirkumā, ja uz Pretendentu vai Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst šī nolikuma prasībām, vai uz personālsabiedrības biedru, ja pretendents ir personālsabiedrība, attiecas PIL 9. panta astotās daļas 1., 2. un 3. punktā norādītie izslēgšanas nosacījumi.
2. PIL 9. panta astotās daļas 1., 2. un 3. punktā norādītos izslēgšanas nosacījumus Komisija, ievērojot PIL 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai Pretendentam (Pretendenta norādītajām personām, uz kuru iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība), kuram būtu piešķiramas līguma slēgšanas tiesības.

# V Pretendenta kvalifikācijas prasības un iesniedzamie dokumenti

1. Pretendents, ja tas ir nepieciešams līguma izpildei, var balstīties uz citu uzņēmēju tehniskajām un profesionālajām iespējām. Šādā gadījumā Pretendents pierāda Komisijai, ka tam faktiski būs pieejami šo personu resursi, ciktāl tie būs nepieciešami līguma izpildei visā līguma izpildes laikā. Pretendents var balstīties uz citu uzņēmēju saimnieciskajām un finansiālām iespējām, uzņemoties solidāru atbildību līguma izpildei. Šādā gadījumā Pretendents pierāda Komisijai, ka tam faktiski būs pieejami, ciktāl tie būs nepieciešami, šo personu resursi, kas pašam nav un kas ir nepieciešami līguma izpildei visā līguma izpildes laikā. Pretendentam ir tiesības piesaistīt apakšuzņēmējus un viņu speciālistus.
2. Lai novērtētu Pretendenta atbilstību paredzamā iepirkuma līguma izpildes prasībām,Pretendentam jāiesniedz šādi dokumenti:
   1. pieteikums par piedalīšanos iepirkumā (1.pielikums). Pieteikumu paraksta nolikuma 17. punktā noteiktajā kārtībā;
   2. tehniskais piedāvājums;
   3. finanšu piedāvājums;
   4. ārvalstīs reģistrētam Pretendentam jāiesniedz attiecīgās valsts kompetentas institūcijas izsniegts dokuments, kas apliecina Pretendents reģistrāciju atbilstoši reģistrācijas valsts normatīvo aktu prasībām, vai šāda dokumenta kopija. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu*.*
3. Pretendents tehnisko piedāvājumu sagatavo un iesniedz atbilstoši tehniskās specifikācijas prasībām (2.pielikums), aizpildot nolikuma 2.pielikumā iekļauto tehniskā piedāvājuma veidlapu.
4. Tehniskajam piedāvājumam pilnībā jāatbilst tehniskās specifikācijas prasībām.
5. Pretendents drīkst iesniegt tikai vienu tehniskā piedāvājuma variantu par visu iepirkuma priekšmeta apjomu kopumā.
6. Tehnisko piedāvājumu paraksta nolikuma 17.punktā noteiktajā kārtībā.
7. Finanšu piedāvājumu Pretendents sagatavo atbilstoši finanšu piedāvājuma veidlapai (3. pielikums).
8. Pretendents drīkst iesniegt tikai vienu finanšu piedāvājuma variantu.
9. Finanšu piedāvājumā cena jānorāda *euro* ar divām zīmēm aiz komata.
10. Cenā jāiekļauj visi ar pakalpojuma sniegšanu saistītie tiešie un netiešie izdevumi, t.sk. administratīvās izmaksas un organizatoriskās izmaksas. Papildu izmaksas līguma darbības laikā netiks pieļautas.
11. Finanšu piedāvājumā nedrīkst būt svītrojumi, labojumi.
12. Finanšu piedāvājumu paraksta nolikuma 17.punktā paredzētajā kārtībā.
13. Piedāvājumā norādītā cena jāuztur spēkā nemainīga visā iepirkuma līguma izpildes laikā.
14. Pretendents iesniedz apakšuzņēmēju sarakstu (4.pielikums) gadījumā, ja pakalpojuma līguma izpildē piesaista apakšuzņēmēju PIL 1. panta 1.apakšpunkta izpratnē. Pretendents piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamā pakalpojuma daļu.
15. Visām piedāvājumā iekļautajām dokumentu kopijām jābūt attiecīgi apliecinātām, pretējā gadījumā Komisija var uzskatīt minēto dokumentu par neiesniegtu.
16. Pretendents ir atbildīgs par sniegto ziņu patiesumu. Ja Komisija, pārbaudot šīs ziņas, noskaidro, ka tās neatbilst patiesībai, Pretendents no tālākas līdzdalības iepirkuma procedūrā tiek izslēgts.

# VI Piedāvājumu vērtēšana un izvēles kritēriji

1. Komisija pārbaudīs Pretendenta iesniegto dokumentu noformējuma atbilstību šī nolikuma prasībām. Ja Komisija konstatēs noformējuma neatbilstību šajā nolikumā noteiktajām prasībām, Komisija vērtēs neatbilstības nozīmību un var lemt par Pretendenta noraidīšanu.
2. Komisija pārbaudīs, vai Pretendenta iesniegtais finanšu piedāvājums atbilst nolikuma prasībām, vai finanšu piedāvājumā nav aritmētisko kļūdu. Ja finanšu piedāvājumā konstatēta aritmētiskā kļūda, Komisija izlabo to. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
3. Pretendenta kvalifikācijas atbilstības pārbaudi un tehniskā piedāvājuma atbilstību tehniskās specifikācijas prasībām Komisija veiks tikai tam Pretendentam, kuram būtu piešķiramas iepirkuma līguma slēgšanas tiesības, t. i. Pretendentam, kurš būs iesniedzis piedāvājumu ar zemāko cenu.
4. Komisija pārbauda iesniegtos atlases dokumentus saskaņā ar nolikuma III daļu un novērtē attiecīga Pretendenta atbilstību nolikuma V daļas prasībām. Ja Pretendents neatbilst kādai no Pretendentu kvalifikācijas prasībām, Komisija vērtēs neatbilstības nozīmīgumu un var lemt par Pretendentu noraidīšanu no turpmākās dalības iepirkuma procedūrā.
5. Komisija novērtē attiecīgā Pretendenta tehniskā piedāvājuma atbilstību tehniskajā specifikācijā izvirzītajām prasībām un nolikuma noteiktajām prasībām. Ja Pretendents neatbilst kādai no tehniskās specifikācijas prasībām, Komisija vērtēs neatbilstības nozīmīgumu un var lemt par Pretendenta noraidīšanu no turpmākās dalības iepirkuma procedūrā.
6. Piedāvājumu izvēles kritērijs iepirkumā ir saimnieciski visizdevīgākais piedāvājums, kurā tiek vērtēta tikai cena, t.i., no visiem piedāvājumiem, kas būs izturējuši pretendentu atlasi, Komisija izvēlēsies vienu piedāvājumu ar kopējo zemāko mēneša cenu.
7. Ja ir iesniegti divi vai vairāki piedāvājumi ar vienādu zemāko cenu, Komisija papildus izvērtēs Pretendenta atbilstību sociālās aizsardzības prasībām. Par atbilstošāku atzīst Pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre. Ja piedāvājumu iesniegusi personālsabiedrība vai Piegādātāju apvienība, koplīgumam jābūt noslēgtam ar katru personālsabiedrības biedru un katru Piegādātāju apvienības dalībnieku.
8. Ja, piemērojot nolikuma 51.punktā minēto izšķirošo piedāvājuma izvēles kritēriju, Komisija nevarēs izlemt par piemērotāko piedāvājumu, tiks rīkota izloze, uzaicinot visus Pretendentus, kuru piedāvātās zemākās cenas ir vienādas, piedalīties Pasūtītāja rīkotajā izlozē. Par izlozes norisi Pretendenti, kas iesnieguši vienādas viszemākās cenas, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība.
9. Komisija var pieņemt lēmumu par iepirkuma pārtraukšanu vai izbeigšanu bez rezultāta PIL noteiktajos gadījumos.

# VII IEPIRKUMA REZULTĀTU IZZIŅOŠANA UN līguma slēgšana

1. Komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši šajā nolikumā noteiktajām prasībām un kritērijiem.
2. Lēmumā, ar kuru tiks noteikts uzvarētājs, papildus tiks norādīti visi noraidītie Pretendenti un to noraidīšanas iemesli, visu Pretendentu piedāvātās līgumcenas un par uzvarētāju noteiktā Pretendenta salīdzinošās priekšrocības.
3. Pasūtītājs triju darbdienu laikā pēc nolikuma 54.punktā minētā lēmuma pieņemšanas informēs visus Pretendentus par iepirkumā izraudzīto Pretendentu un sniegs tiem nolikuma 55.punktā minēto lēmumā norādāmo informāciju, kā arī nodrošinās brīvu un tiešu elektronisku piekļuvi nolikuma 54.punktā minētajam lēmumam nolikuma 6.2.apakšpunktā noteiktajā interneta mājaslapā.
4. Pasūtītājs slēgs iepirkuma līgumu ar Komisijas izraudzīto Pretendentu, ievērojot PIL 60. panta pirmās, otrās, trešās, ceturtās un piektās daļas prasības. Grozījumus iepirkuma līgumā var izdarīt, tikai ievērojot PIL 61. pantu.
5. Iepirkuma līgums (5.pielikums) ar Pretendentu tiks slēgts, pamatojoties uz šo nolikumu un attiecīgā Pretendenta piedāvājumu. Slēdzot līgumu, Pretendents nevar atkāpties no piedāvājuma cenas un citām iepirkuma dokumentācijā noteiktajām prasībām.
6. Ja Komisijas izraudzītais Pretendents 5 (piecu) darbdienu laikā pēc Komisijas lēmuma par līguma slēgšanas tiesību piešķiršanu nosūtīšanas nenoslēdz līgumu, Pasūtītājs piešķir iepirkuma līguma slēgšanas tiesības nākamajam Pretendentam, kura iesniegtais piedāvājums atbilst visām iepirkuma prasībām, un kurš ir iesniedzis nākamo saimnieciski izdevīgāko (zemākās cenas) piedāvājumu.
7. Ja saskaņā ar PIL noteikto regulējumu Komisija pieņems lēmumu izbeigt iepirkumu bez rezultāta vai pārtraukt iepirkumu un neslēgt iepirkuma līgumu, Pasūtītājs 3 (triju) darbdienu laikā pēc minēta lēmuma pieņemšanas sagatavos un publicēs publikāciju vadības sistēmā informāciju par iepirkuma izbeigšanu bez rezultāta vai informāciju par iepirkuma pārtraukšanu, norādot lēmuma pieņemšanas datumu un pamatojumu, kā arī nodrošinās brīvu un tiešu elektronisku piekļuvi šim lēmumam nolikuma 6.2.apakšpunktā noteiktajā interneta mājaslapā.
8. Pasūtītājs 10 (desmit) darbdienu laikā pēc līguma noslēgšanas sagatavos un publikāciju vadības sistēmā publicēs informatīvu paziņojumu par noslēgto līgumu atbilstoši MK 2017. gada 28. februāra noteikumiem Nr. 103 “Publisko iepirkumu paziņojumi un to sagatavošanas kārtība” un ievietos iepirkuma līguma tekstu nolikuma 6.2.apakšpunktā noteiktajā interneta mājaslapā.

# VIII PIELIKUMI

Nolikumam ir pievienoti pieci pielikumi, kas ir tās neatņemamas sastāvdaļas:

|  |  |
| --- | --- |
| 1.pielikums | Pieteikums dalībai iepirkumā uz 1 (vienas) lapas. |
| 2.pielikums | Tehniskā specifikācija/tehniskais piedāvājums uz 1 (vienas) lapas. |
| 3.pielikums | Finanšu piedāvājums uz 1 (vienas) lapas. |
| 4.pielikums | Apakšuzņēmēju saraksts uz 1 (vienas) lapas. |
| 5.pielikums | Iepirkuma līguma projekts uz 3 (trijām) lapām. |

1.pielikums

VDI rīkotā iepirkuma “Autostāvvietu pakalpojumi Rīgā”,

ID LM VDI 2018/20, nolikumam

# Pieteikums par piedalīšanos iepirkumā

“Autostāvvietu pakalpojumi Rīgā”

Nr.ID LM VDI 2018/20

|  |  |
| --- | --- |
|  | |
| Pretendenta nosaukums/vārds un uzvārds | |
| reģistrācijas numurs/personas kods |  |
| tā, personā, | |
| vadītāja vai pilnvarotās personas vārds un uzvārds | |
| kas rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ar šī pieteikuma iesniegšanu | |

piesakās piedalīties iepirkumā “Autostāvvietu pakalpojumi Rīgā”, ID LM VDI 2018/20, un apliecina, ka Pretendents:

* + piekrīt un apņemas ievērot visas nolikuma prasības;
  + atzīst sava piedāvājuma spēkā esamību līdz Komisijas lēmuma pieņemšanai par līguma slēgšanas tiesību piešķiršanu, bet gadījumā, ja tiek atzīts par uzvarētāju – visā noslēgtā līguma darbības periodā;
  + apliecina, ka organizēs un nodrošinās konferences norisi atbilstoši tehniskās specifikācijas prasībām;
  + apliecina, ka visas sniegtās ziņas iepirkuma piedāvājumā ir patiesas;
  + apliecina, ka nodrošinās konfidencialitāti un apņemas neizpaust informāciju, kas var tikt iegūta līguma izpildes laikā par VDI darbību un izdotajiem dokumentiem.

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pretendenta adrese |
|  |
| Tālruņu un faksa numuri, e-pasta adrese |
|  |
| Pretendenta statuss (mazs vai vidējs uzņēmums)\* |

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Mazs uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*. Vidējs uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*.

2.pielikums

VDI rīkotā iepirkuma “Autostāvvietu pakalpojumi Rīgā”,

ID LM VDI 2018/20, nolikumam

# Tehniskā specifikācija UN TEHNISKAIS PIEDĀVĀJUMS

iepirkumam “Autostāvvietu pakalpojumi Rīgā”

|  |
| --- |
| Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (pretendenta nosaukums, reģ. Nr.) |

piedāvājam autostāvvietas pakalpojumus Valsts darba inspekcijai Rīgā atbilstoši tehniskajam piedāvājumam, nodrošinot šādu prasību izpildi:

| **Prasības raksturojums** | **Piedāvājums** |
| --- | --- |
| Diennakts autostāvvietas 6 (sešiem) transportlīdzekļiem, tajā skaitā 1 (vienam) mikroautobusam |  |
| Autostāvvietas teritorija ir norobežota (slēgta teritorija) |  |
| Autostāvvietas teritorija ir ar cieto segumu – asfaltēta, bruģēta vai betonēta |  |
| Autostāvvieta atrodas ne tālāk kā 1 km gājiena attālumā no Valsts darba inspekcijas ēkas Kr.Valdemāra ielā 38 k-1, Rīgā (norādīt adresi) |  |

Datums \_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai pārstāvja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums

VDI rīkotā iepirkuma “Autostāvvietu pakalpojumi Rīgā”,

ID LM VDI 2018/20, nolikumam

# Finanšu piedāvājums

|  |
| --- |
| Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (pretendenta nosaukums / vārds, uzvārds/ reģ. Nr. / personas kods) |

piedāvājam sniegt autostāvvietas pakalpojumus Valsts darba inspekcijai Rīgā atbilstoši zemāk norādītajam piedāvājumam:

|  |  |  |  |  |  |
| --- | --- | --- | --- | --- | --- |
| **Pakalpojuma nosaukums** | **Cena par vienu autostāvvietu mēnesī EUR bez PVN** | **Auto-stāvvie-tu skaits gab.** | **Pakalpo-juma summa mēnesī EUR bez PVN** | **Līguma darbības laiks mēnešos** | **Pakal-pojuma summa līguma darbības laikā EUR bez PVN** |
| Vieglo pasažieru transportlīdzekļu diennakts autostāvvieta Rīgā |  | 5 |  | 60 |  |
| Mikroautobusa (garums 5,55m, augstums 2,50m) diennakts autostāvvieta Rīgā |  | 1 |  | 60 |  |
| **KOPĀ** |  |  |  |  |  |

Datums \_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai pārstāvja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.pielikums

VDI rīkotā iepirkuma “Autostāvvietu pakalpojumi Rīgā”,

ID LM VDI 2018/20, nolikumam

# APAKŠUZŅĒMĒJU SARAKSTS

“Autostāvvietu pakalpojumi Rīgā”

ID LM VDI 2018/20

|  |  |  |  |
| --- | --- | --- | --- |
| **Apakšuzņēmēja nosaukums, reģistrācijas numurs, adrese un kontaktpersona** | **Apakšuzņēmuma statuss (mazs vai vidējs uzņēmums)\*** | **Nododamā pakalpojuma daļas apjoms (% no pakalpojuma kopējās cenas bez PVN)** | **Īss apakšuzņēmēja sniedzamā pakalpojuma daļas apraksts** |
|  |  |  |  |
|  |  |  |  |
|  |  |  |  |

\*Mazs uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*. Vidējs uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

5.pielikums

VDI rīkotā iepirkuma “Autostāvvietu pakalpojumi Rīgā”,

ID Nr. LM VDI 2018/20, nolikumam

# LĪGUMA projekts

Autostāvvietu pakalpojumi Rīgā

Pasūtītāja Nr. LM VDI 2018/\_\_\_\_\_\_ Izpildītāja Nr.\_\_\_\_\_\_\_\_\_\_\_

Rīgā 2018. gada \_\_\_\_\_\_\_\_\_

Valsts darba inspekcija (turpmāk - VDI), reģ.Nr. 90000032077, turpmāk saukta **Pasūtītājs**, tās direktora Renāra Lūša personā, kurš rīkojas saskaņā ar Valsts darba inspekcijas likuma 6.panta otro daļu, no vienas puses, un \_\_\_\_\_\_\_\_\_\_\_\_\_\_\_ reģ.Nr.\_\_\_\_\_\_\_\_\_\_, kas ar PasūtītājaPublisko iepirkumu komisijas lēmumu tika atzīta par uzvarētāju Pasūtītāja rīkotajā iepirkumā, turpmāk saukts **Izpildītājs**, tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas pamatojoties uz \_\_\_\_\_\_\_\_\_\_\_\_\_\_\_\_\_, no otras puses, turpmāk kopā saukti – Puses un atsevišķi – Puse, ņemot vērā Izpildītājapiedāvājumu, noslēdz šādu līgumu (turpmāk –Līgums):

1. **Līguma priekšmets**
   1. Pasūtītājs uzdod un Izpildītājs apņemas nodrošināt autostāvvietas pakalpojumus Valsts darba inspekcijai Rīgā atbilstoši Līguma pielikumiem „Tehniskā specifikācija” un “Finanšu piedāvājums” (turpmāk – Pakalpojums).
   2. Līgums stājās spēkā no tā abpusējas parakstīšanas brīža un ir spēkā 60 (sešdesmit) mēnešus.
2. **Līguma summa un norēķinu kārtība**
   1. Līguma summa ir līdz 19830,00 EUR (deviņpadsmit tūkstoši astoņi simti trīsdesmit *euro* un 00 centi) plus pievienotās vērtības nodoklis (turpmāk –PVN).
   2. Līguma summā iekļauti visi Līguma saistību izpildei nepieciešamie izdevumi.
   3. Pasūtītājs saskaņā ar Izpildītāja iesniegtu rēķinu apmaksā summu nākošajā mēnesī pēc Pakalpojuma saņemšanas.
   4. Rēķins tiek sagatavots elektroniski saskaņā ar Latvijas Republikas normatīvajiem aktiem un nosūtīts uz e-pasta adresi [vdi@vdi.gov.lv](mailto:vdi@vdi.gov.lv). Rēķins derīgs bez elektroniskā paraksta.
   5. Samaksa par Pakalpojumu tiek veikta ar pārskaitījumu uz Izpildītāja Līgumā norādīto bankas kontu 10 (desmit) darba dienu laikā no rēķina saņemšanas dienas.
   6. Par samaksas dienu tiek uzskatīta diena, kad Pasūtītājs veicis bankas pārskaitījumu uz Izpildītāja kontu.
3. **Pušu tiesības un pienākumi**
   1. Pasūtītāja tiesības un pienākumi:
      1. Pasūtītājs elektroniski vai citā veidā paziņo Izpildītājam transportlīdzekļu, kas var izmantot šīs diennakts autostāvvietas, valsts reģistrācijas numurus;
      2. Pasūtītājs apņemas ievērot autostāvvietas lietošanas noteikumus;
      3. Pasūtītājam ir tiesības Līguma izpildes laikā mainīt autostāvvietā novietoto transportlīdzekļu skaitu, par ko tiek noslēgta rakstveida vienošanās, kas kļūst par Līguma neatņemamu sastāvdaļu. Šādā gadījumā autostāvvietas maksa par vienu transportlīdzekli nemainās;
      4. veikt samaksu par Pakalpojumu Līgumā noteiktajā kārtībā un termiņā.
   2. Izpildītāja tiesības un pienākumi:
      1. Izpildītājs apņemas nodrošināt Līguma Tehniskajai specifikācijā (Līguma 2.pielikums) noteikto Pakalpojumu kvalitatīvi un pilnā apjomā;
      2. Izpildītājs neuzņemas materiālo atbildību par autostāvvietas teritorijā novietotajiem Pasūtītāja transportlīdzekļiem;
      3. novērst jebkuru neatbilstību Līguma noteikumiem ar nosacījumu, ka Pasūtītājs informē Izpildītāju par šādu neatbilstību konstatēšanu.
4. **Strīdu izskatīšanas un līguma izbeigšana**
   1. Ja Izpildītājs nepilda Līguma noteikumus, Pasūtītājs vienpusēji var izbeigt Līgumu, rakstveidā paziņojot par to Izpildītājam 5 (piecas) darba dienas iepriekš.
   2. Strīdus, kas rodas par Līguma izpildi, Puses risina savstarpēju pārrunu ceļā. Ja Puses nevar panākt vienošanos sarunu ceļā, tad strīds risināms Latvijas Republikas normatīvajos aktos noteiktajā kārtībā tiesā.
   3. Puses nav atbildīgas par daļēju vai pilnīgu saistību neizpildi, ja tā radusies nepārvaramas varas rezultātā, kuru nevarēja ne paredzēt, ne novērst. Pie nepārvaramās varas apstākļiem pieskaitāmi - stihiskas nelaimes, kara, militāru operāciju, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
   4. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas apstākļu iestāšanās.
   5. Gadījumā, ja nepārvaramas varas apstākļi turpinās ilgāk kā mēnesi, katrai no Pusēm ir tiesības vienpusēji izbeigt Līgumu. Ja Līguma izbeigšanas pamats ir nepārvarama vara, nevienai no Pusēm nav tiesības prasīt zaudējumu atlīdzību.
5. **Citi noteikumi**
   1. Pusei savlaicīgi, bet ne vēlāk kā 3 (trīs) darba dienu laikā, jāinformē otra Puse par jebkurām izmaiņām saimnieciskajā darbībā, t.sk. par juridiskās adreses vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
   2. Visi Līguma grozījumi vai papildinājumi tiek izdarīti rakstveidā, Pusēm tos parakstot. Līguma grozījumi ir spēkā no parakstīšanas dienas un ir Līguma neatņemamas sastāvdaļas.
   3. Pušu kontaktpersonas:
      1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tālr.\_\_\_\_\_\_\_\_\_\_\_\_\_\_\_\_\_,e-pasts \_\_\_\_\_\_\_\_\_\_\_\_;
      2. Valsts darba inspekcijas Finanšu un administratīvās nodaļas vadošā eksperte Anna Sauša, tālr. 67021724, e-pasts [Anna.Sausa@vdi.gov.lv](mailto:Anna.Sausa@vdi.gov.lv).
   4. Līgums sagatavots divos eksemplāros uz trīs lapām ar 2 (diviem) pielikumiem. Viens Līguma eksemplārs glabājas pie Pasūtītāja, otrs – Izpildītāja. Abiem eksemplā riem ir vienāds juridiskais spēks.

|  |  |
| --- | --- |
| Pasūtītājs:  **Valsts darba inspekcija**  Reģistrācijas Nr.90000032077  Kr. Valdemāra iela 38 k-1, Rīga, LV-1010  Banka:Valsts kase  Kods: TRELLV22  Konta Nr.LV11TREL2180397009000  \_\_\_\_\_\_\_\_\_\_\_\_\_\_\_\_\_\_\_\_\_  R.Lūsis | Izpildītājs:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Reģistrācijas Nr.\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr. \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |